
I PRIEDAS

PREPARATO CHARAKTERISTIKŲ SANTRAUKA


1.	VAISTINIO PREPARATO PAVADINIMAS

Solfelix 800 TV plėvele dengtos tabletės
Solfelix 1 000 TV plėvele dengtos tabletės
Solfelix 7 000 TV plėvele dengtos tabletės
Solfelix 30 000 TV plėvele dengtos tabletės


2.	KOKYBINĖ IR KIEKYBINĖ SUDĖTIS

Solfelix 800 TV plėvele dengtos tabletės
Kiekvienoje plėvele dengtoje tabletėje yra 8 mg kolekalciferolio koncentrato (miltelių) (atitinka 20 mikrogramų kolekalciferolio (800 TV vitamino D3)).

Pagalbinė medžiaga, kurios poveikis žinomas:
Kiekvienoje plėvele dengtoje tabletėje yra 59,52 mg laktozės monohidrato ir 1,4 mg sacharozės.

Solfelix 1 000 TV plėvele dengtos tabletės
Kiekvienoje plėvele dengtoje tabletėje yra 10 mg kolekalciferolio koncentrato (miltelių) (atitinka 25 mikrogramus kolekalciferolio (1 000 TV vitamino D3)).

Pagalbinė medžiaga, kurios poveikis žinomas:
Kiekvienoje plėvele dengtoje tabletėje yra 74,4 mg laktozės monohidrato ir 1,75 mg sacharozės.

Solfelix 7 000 TV plėvele dengtos tabletės
Kiekvienoje plėvele dengtoje tabletėje yra 70 mg kolekalciferolio koncentrato (miltelių) (atitinka 175 mikrogramus kolekalciferolio (7000 TV vitamino D3)).

Pagalbinė medžiaga, kurios poveikis žinomas:
Kiekvienoje plėvele dengtoje tabletėje yra 39,9 mg laktozės monohidrato ir 12,25 mg sacharozės.

Solfelix 30 000 TV plėvele dengtos tabletės
Kiekvienoje plėvele dengtoje tabletėje yra 300 mg kolekalciferolio koncentrato (miltelių) (atitinka 750 mikrogramų kolekalciferolio (30 000 TV vitamino D3)).

Pagalbinė medžiaga, kurios poveikis žinomas:
Kiekvienoje plėvele dengtoje tabletėje yra 171 mg laktozės monohidrato ir 52,5 mg sacharozės.

Visos pagalbinės medžiagos išvardytos 6.1 skyriuje.


3.	FARMACINĖ FORMA

Plėvele dengta tabletė.

Solfelix 800 TV: geltonos spalvos, apvalios, 6,1 mm skersmens plėvele dengtos tabletės, kurių paviršius abipus yra išgaubtas ir lygus.

Solfelix 1 000 TV: geltonos spalvos, apvalios, 7,2 mm skersmens plėvele dengtos tabletės, kurių paviršius abipus yra išgaubtas ir lygus, vienoje pusėje įspausta „D“.

Solfelix 7 000 TV: geltonos spalvos, apvalios, 7,2 mm skersmens plėvele dengtos tabletės, kurių paviršius abipus yra išgaubtas ir lygus, vienoje pusėje įspausta „W“.

Solfelix 30 000 TV: geltonos spalvos, apvalios, 13,2 mm skersmens plėvele dengtos tabletės, kurių paviršius abipus yra išgaubtas ir lygus.


4.	KLINIKINĖ INFORMACIJA

4.1	Terapinės indikacijos

•	Vitamino D stokos (kraujo serume 25‑hidroksivitamino D < 25 nmol/l) gydymas.
•	Vitamino D stokos profilaktika didelės rizikos pacientams.
•	Specifinio osteoporozės gydymo papildymas pacientams, kuriems yra vitamino D stoka ar vitamino D nepakankamumo pasireiškimo rizika.

4.2	Dozavimas ir vartojimo metodas

Dozę reikia nustatyti individualiai, atsižvelgiant į tai, kokį papildomą vitamino D kiekį reikia vartoti. Solfelix 800 TV ir 1 000 TV plėvele dengtos tabletės tinka kasdieniam vitamino D kiekio papildymui, o 7 000 TV ir 30 000 TV dozėse esantis vitamino D kiekis yra lygus atitinkamai savaitės ir mėnesio vitamino D dozei. Į tai reikia atsižvelgti ir dozę turi nustatyti gydytojas.

Reikia atsižvelgti į atitinkamas nacionalines gaires.

Dozavimas
Suaugusiesiems ir senyviems pacientams
· Vitamino D trūkumo profilaktinė palaikomoji dozė:
· Suaugusiesiems ir senyviems pacientams skiriama 800‑1 600 TV paros dozė arba atitinkama savaitės bei mėnesio vit. D dozė;
· Sergantiems osteoporoze suaugusiesiems ir senyviems pacientams skiriama didžiausia 2 000 TV paros dozė arba atitinkama savaitės ar mėnesio vit. D dozė.
· Vitamino D trūkumo gydymas įsotinamąja doze:
· Skiriama 800‑4 000 TV paros dozė arba atitinkama savaitės ar mėnesio vitamino D dozė.

Jei iš maisto kalcio pasisavinama nepakankamai, pacientas turi papildomai vartoti kalcio vaistinių preparatų.

Pacientams, kurių kepenų funkcija sutrikusi
Pacientams, kurių kepenų funkcija sutrikusi, dozės koreguoti nereikia.

Gydymo vitaminu D metu kalcio ir fosforo vartojimas turi ypač didelę reikšmę gydymo sėkmei.

Prieš pradedant gydymą vitaminu D, gydytojas turi atidžiai įvertinti paciento mitybos įpročius ir atsižvelgti į papildomai suvartojamo vitamino D kiekį tam tikros rūšies maiste.

Vaikų populiacija
Solfelix negalima vartoti jaunesniems kaip 12 metų vaikams.

12‑18 metų vaikams
· Atsižvelgiant į ligos sunkumą ir paciento reakciją į gydymą, skiriama 800 TV vitamino D paros dozė. Vartoti reikia tik prižiūrint gydytojui.

Vartojimo metodas
Solfelix plėvele dengtų tablečių galima vartoti neatsižvelgiant į valgymo laiką.

4.3	Kontraindikacijos

•	Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.
•	Su hiperkalcemija ir (arba) hiperkalciurija susijusios ligos ar būklės.
•	Kalcio akmenys inkstuose, nefrokalcinozė, vitamino D hipervitaminozė.
•	Sunkus inkstų funkcijos sutrikimas.

4.4	Specialūs įspėjimai ir atsargumo priemonės

Jei šio vaistinio preparato skiriama gydymui, dozę būtina parinkti kiekvienam pacientui individualiai, reguliariai (iš pradžių kas savaitę, po to kas 2‑4 savaites) tikrinant kalcio koncentraciją plazmoje.
Ilgalaikio gydymo metu būtina stebėti kalcio koncentraciją serume, kalcio išsiskyrimą su šlapimu ir inkstų funkciją (tirti kreatinino koncentraciją serume). Minėtus rodiklius ypač svarbu stebėti, jei pacientas yra senyvas ir tuo pat metu vartoja širdį veikiančių glikozidų ar diuretikų (žr. 4.5 skyrių), yra hiperfosfatemija ar padidėjusi akmenligės rizika.
Jei pasireiškia hiperkalciurija (daugiau kaip 300 mg (7,5 mmol)/24 val.) ar inkstų funkcijos sutrikimo požymių, reikia sumažinti dozę arba gydymą nutraukti.

Vitamino D galima atsargiai skirti vartoti pacientams, kurių inkstų funkcija sutrikusi. Tokiu atveju būtina stebėti kalcio ir fosfatų koncentraciją, be to, reikia atsižvelgti į minkštųjų audinių kalcifikatų atsiradimo riziką.
Jei pacientui yra sunkus inkstų nepakankamumas, vitaminas D kolecalciferolio forma nėra normaliai metabolizuojamas ir reikia vartoti kitokias vitamino D formas.
Panašus stebėjimas reikalingas ir vaikams, kurių motinos buvo gydomos vitaminu D farmakologinėmis dozėmis. Kai kuriems vaikams gali pasireikšti padidėjęs jautrumas vitamino D poveikiui.

Solfelix neturi būti vartojama, jei pacientui yra pseudohipoparatiroidizmas (vitamino D poreikis gali susilpėti, o jautrumas vitaminui D kartais lieka normalus, todėl kyla ilgalaikio perdozavimo rizika). Tokiais atvejais reikia vartoti tiekiamų vitamino D darinių, kurių poveikis yra labiau valdomas.

Solfelix reikia atsargiai skirti vartoti pacientams, kurie serga sarkoidoze, kadangi yra rizika, jog padidės vitamino D transformacija į aktyvią formą. Būtina reguliariai matuoti kalcio koncentraciją tokių pacientų kraujyje ir šlapime.

Jei kartu vartojama kitokių vaistinių preparatų, kurių sudėtyje yra vitamino D, reikia atsižvelgti į juose esantį vitamino D kiekį. Tuo pat metu reikia vengti vartoti multivitaminų vaistinių preparatų ar maisto papildų, kurių sudėtyje yra vitamino D.

Vaistiniai preparatai, kurie poveikį sukelia slopindami kaulo rezorbciją, mažina iš kaulų išsiskiriantį kalcio kiekį. Siekiant išvengti tokio poveikio (kaip ir tuo pat metu vartojant kaulų vystymąsi skatinančių vaistinių preparatų), būtina vartoti vitamino D ir užtikrinti, kad kalcio koncentracija būtų tinkama.

Laktozė
Šio vaistinio preparato negalima vartoti pacientams, kuriems nustatytas retas paveldimas sutrikimas – galaktozės netoleravimas, visiškas laktazės stygius arba gliukozės ir galaktozės malabsorbcija.

Sacharozė
Šio vaistinio preparato negalima vartoti pacientams, kuriems nustatytas retas paveldimas sutrikimas – fruktozės netoleravimas, gliukozės ir galaktozės malabsorbcija arba sacharazės ir izomaltazės stygius.

Vaikų populiacija
Solfelix negalima vartoti jaunesniems kaip 12 metų vaikams.

4.5	Sąveika su kitais vaistiniais preparatais ir kitokia sąveika

Jei kartu didelėmis dozėmis vartojama vaistinių preparatų, kurių sudėtyje yra kalcio, gali didėti hiperkalcemijos rizika. Tiazidų grupės diuretikai mažina kalcio išsiskyrimą su šlapimu. Jei kartu vartojama tiazidų grupės diuretikų ar vaistinių preparatų, kurių sudėtyje yra kalcio (didelėmis dozėmis), būtina reguliariai tirti kalcio koncentraciją serume, kadangi didėja hiperkalcemijos rizika.

Per burną vartojamas kalcio ir vitamino D derinys gali slopinti rusmenės vaistinių preparatų ir kitų širdį veikiančių glikozidų poveikį. Tokiu atveju būtina atidi medicininė priežiūra ir, jei reikia, būtinas EKG ir kalcio koncentracijos stebėjimas.

Sisteminio poveikio kortikosteroidai slopina kalcio absorbciją. Ilgalaikis kortikosteroidų vartojimas gali neutralizuoti vitamino D poveikį.

Gali susilpnėti kartu su jonų mainų dervomis (pvz., kolestiraminu) ar vidurių laisvinamaisiais vaistiniais preparatais (pvz., parafino aliejumi) vartojamo vitamino D absorbcija.

Vaistinių preparatų, kurių sudėtyje yra magnio (pvz., antacidinių vaistinių preparatų), gydymo vitamino D metu vartoti negalima, nes kyla hipermagnezemijos rizika.

Traukulius slopinantys vaistiniai preparatai, hidantoinas, barbitūratai ar primidonas gali slopinti vitamino D poveikį, kadangi aktyvinama mikrosominė fermentų sistema.

Vitaminas D gali neutralizuoti tuo pat metu vartojamų kalcitonino, etidronato, galio nitrato, pamidronato ar plikamicino poveikį gydant hiperkalcemiją.

Jei tuo pat metu didelėmis dozėmis vartojama vaistinių preparatų, kurių sudėtyje yra fosforo, gali didėti hiperfosfatemijos rizika.

4.6	Vaisingumas, nėštumo ir žindymo laikotarpis

Nėštumas
Nėščioms moterims rekomenduojama paros dozė yra 400 TV, vis dėlto, jei laikoma, kad moters organizme trūksta vitamino D, gali reikėti didesnės dozės. Nėštumo laikotarpiu moteris turi vykdyti savo sveikatos priežiūros specialisto nurodymus, kadangi poreikis gali skirtis priklausomai nuo ligos sunkumo ir reakcijos į gydymą.
Vitamino D paros dozė nėštumo laikotarpiu negali būti didesnė kaip 600 TV. Tyrimų su gyvūnais metu nustatyta, kad vitamino D perdozavimas sukelia teratogeninį poveikį.
Nėščioms moterims reikia vengti vitamino D3 perdozavimo, kadangi ilgalaikė hiperkalcemija kartais buvo susijusi su fizinės ir psichinės raidos sulėtėjimo, viršvožtuvinės aortos stenozės ir retinopatijos pasireiškimu vaikams.

Žindymas
Vitaminas D3 gali būti vartojamas žindymo metu. Vitamino D ir jo metabolitų išsiskiria į motinos pieną. Į tai reikia atsižvelgti, jei vaikas papildomai vartoja vitamino D.

4.7	Poveikis gebėjimui vairuoti ir valdyti mechanizmus

Duomenų apie neigiamą vaistinio preparato poveikį gebėjimui vairuoti ir valdyti mechanizmus nėra.

4.8 Nepageidaujamas poveikis

Nepageidaujamos reakcijos yra suskirstytos pagal dažnį ir organų sistemų klases. Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000), labai retas (< 1/10 000) ir nežinomas (negali būti apskaičiuotas pagal turimus duomenis).

Imuninės sistemos sutrikimai
Dažnis nežinomas: padidėjusio jautrumo reakcijos, pvz., angioneurozinė edema ar gerklų edema.

Metabolizmo ir mitybos sutrikimai
Nedažnas: hiperkalcemija ir hiperkalciurija.

Odos ir poodinio audinio sutrikimai
Retas: niežėjimas, išbėrimas ir dilgėlinė.

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas, užpildę interneto svetainėje http://www.vvkt.lt/ esančią formą, ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT‑09120 Vilnius), faksu (nemokamu fakso numeriu (8 800) 20 131), elektroniniu paštu (adresu NepageidaujamaR@vvkt.lt), per interneto svetainę (adresu http://www.vvkt.lt).

4.9	Perdozavimas

Vaistinio preparato perdozavimas gali sukelti hipervitaminozę, hiperkalcemiją ir hiperfosfatemiją.

Hiperkalcemijos simptomai
Anoreksija, troškulys, pykinimas, vėmimas, vidurių užkietėjimas, pilvo skausmas, raumenų silpnumas, nuovargis, sumišimas, polidipsija, poliurija, kaulų skausmas, inkstų kalcifikatai, inkstų akmenys, svaigimas (lot. vertigo) ir širdies ritmo sutrikimas sunkiais atvejais. Labai sunkiais atvejais hiperkalcemija gali sukelti komą ir net mirtį. Nuolat didelė kalcio koncentracija gali sukelti neišnykstantį inkstų funkcijos sutrikimą ir minkštųjų audinių kalcifikaciją.

Hiperkalcemijos gydymas
Būtina nutraukti gydymą vitaminu D (ir kalciu). Tuo pat metu reikia nutraukti tiazidų grupės diuretikų, ličio, vitaminų D ir A bei širdį veikiančių glikozidų vartojimą. Jei pacientui sutrinka sąmonė, reikia išplauti skrandį. Galima pradėti rehidraciją ir skirti monoterapiją arba kombinuotąjį gydymą Henlės kilpoje veikiančiais diuretikais, bisfosfonatais, kalcitoninu ir kortikosteroidais, atsižvelgiant į perdozavimo sunkumą. Būtina stebėti elektrolitų koncentraciją serume, inkstų funkciją ir diurezę. Sunkiais atvejais gali reikėti stebėti EKG ir spaudimą centrinėje venoje.


5.	FARMAKOLOGINĖS SAVYBĖS

5.1	Farmakodinaminės savybės

Farmakoterapinė grupė – vitaminas D ir analogai, kolekalciferolis, ATC kodas – A11CC05.

Veikimo mechanizmas
Vitaminas D didina kalcio absorbciją žarnyne, didina kalcio reabsorbciją inkstuose ir skatina kaulų formavimąsi bei mažina parathormono (PTH) koncentraciją. Be skeleto sistemos, vitamino D receptorių yra ir keliuose kituose audiniuose, todėl vitaminas D sukelia įvairų poveikį keliems fiziologiniams procesams. Vertinant poveikį ląstelės biologijai, turimi tyrimų duomenys rodo, kad pasireiškia poveikis hemopoezės ir imuninės sistemos ląstelių, odos, skeleto ir lygiųjų raumenų ląstelių bei smegenų, kepenų ir kai kurių endokrininių organų ląstelių autokrininei ir parakrininei augimo ir diferenciacijos kontrolei.

Anksčiau rekomenduotos mažesnės kaip 800 TV dozės yra pakankamos idealiam vitamino D kiekiui palaikyti, tačiau jų nepakanka vitamino D stokai gydyti. Vitamino D kiekio papildymas, būtinas gydant osteoporozę, turi skirtis nuo vitamino D stokos gydymo ir nuo monoterapijos gydomosiomis vitamino D dozėmis.

Kartą per parą ar kartą per mėnesį vartojamos savaitinės ar mėnesinės dozės sukelia tokį patį poveikį, kaip ir vaistinio preparato vartojant kasdien, tai lemia farmakokinetiniai vitamino D rodikliai (žr. 5.2 skyrių). Vis dėlto daugiausiai patirties atsitiktinių imčių kontroliuotų tyrimų metu gauta apie kasdienį dozavimą.

1 metų trukmės atsitiktinių imčių, dvigubai koduoto tyrimo, kuriame dalyvavo 228 paauglės, metu 200 TV ir 400 TV vitamino D dozės mineralų kiekį šlaunikaulyje padidino atitinkamai 14,3 % ir 17,2 %. 400 TV paros dozė reikšmingai padidino ir mineralų kiekį stuburo slanksteliuose. Tuo pat metu 25(OH)D koncentracija serume padidėjo 5,7 ± 15,7 nmol/l ir 12,4 ± 13,7 nmol/l atitinkamai 200 TV ir 400 TV dozes vartojusiųjų grupėse, o placebo vartojusiųjų grupėje jis sumažėjo 6,7 ± 11,3 nmol/l.

Vitaminas D dėl savo kalcio absorbciją didinančio poveikio labai veiksmingai stiprina kaulų rezorbciją mažinantį kalcio poveikį. Tyrimo, kuriame dalyvavo 148 senyvos moterys po menopauzės, metu kartu vartojant 800 TV vitamino D (kolekalciferolio) ir 1 200 mg kalcio, 25(OH)D koncentracija padidėjo 72 % ir PTH koncentracija sumažėjo 17 %, palyginti su poveikiu, pasireiškusiu vartojant vien kalcio.

Klinikinio tyrimo, kuriame dalyvavo ligoninėje gydyti pacientai, kuriems buvo kalcio stoka, metu nustatyta, kad kasdienis 100 mg kalcio ir 800 TV vitamino D dozių vartojimas 6 mėnesių laikotarpį sunormalizavo 25‑hidroksilinto vitamino D metabolito koncentraciją plazmoje, palengvino antrinį hiperparatiroidizmą ir sumažino šarminės fosfatazės aktyvumą.

Aiškiai įrodyta, kad pacientams, kuriems pasireiškia raumenų silpnumas ar sumažėja raumenų masė (pvz., senyviems ar insulto ištiktiems pacientams), 800 TV (ar didesnės) vitamino D dozės vartojimas sukelia poveikį raumenų jėgai: sumažėjo griuvimų skaičius ir pasireiškė palankus poveikis raumenų masei.

Kito klinikinio tyrimo metu nustatyta, kad kartu vartojami vitaminas D ir kalcio citratas mažina raumenų silpnumo sukeltą griuvimo riziką senyviems pacientams. 3 metų placebu kontroliuoto, dvigubai koduoto tyrimo, kuriame dalyvavo 445 pacientai vyresni kaip 65 metų, metu tiriamieji vartojo kalcio citrato malato (atitinkamai 700 TV vitamino D ir 500 mg elementinio kalcio paros dozes) ir gydytoms moterims reikšmingai (46 %) sumažėjo griuvimų rizika (ŠS 0,54, 95 % PI: 0,30‑0,97).

5.2	Farmakokinetinės savybės

Absorbcija
Riebaluose tirpus vitaminas D3 yra absorbuojamas plonojoje žarnoje tulžies rūgščių aplinkoje (absorbcijoje dalyvauja micelės) ir į kraujotaką patenka per limfinę apytaką.

Pasiskirstymas
Absorbuotas vitaminas D3 į kraują patenka kaip chilomikronų dalis. Vitaminas D3 greitai pasiskirsto daugiausiai kepenyse, kur yra metabolizuojamas į 25‑hidroksivitaminą D3, t. y. pagrindinę saugojimo organizme formą. Mažesnė dalis vaistinio preparato pasiskirsto riebaliniame ir raumeniniame audiniuose ir ten būna saugoma vitamino D3 forma bei vėliau išsiskiria į kraujotaką. Kraujotakoje esantis vitaminas D3 būna prisijungęs prie vitaminą D prijungiančio baltymo.

Biotransformacija
Vitaminas D3 vykstant hidroksilinimui kepenyse greitai metabolizuojamas į 25‑hidroksivitaminą D3 ir po to inkstuose į 1,25‑dihidroksivitaminą D3, kuris yra biologiniu požiūriu aktyvi forma. Tolesnis hidroksilinimas įvyksta prieš eliminaciją. Nedidelė procentinė dalis vitamino D3 prieš eliminaciją susijungia su gliukuronu.

Eliminacija
Vitaminas D ir jo metabolitai šalinami su išmatomis ir šlapimu.

5.3	Ikiklinikinių saugumo tyrimų duomenys

Papildomos su vaistinio preparato saugumu susijusios informacijos, kuri būtų nepaminėta kituose vaistinio preparato charakteristikų santraukos skyriuose, nėra.


6.	FARMACINĖ INFORMACIJA

6.1	Pagalbinių medžiagų sąrašas

Tabletės šerdis
Celaktozė 80 (laktozė monohidratas ir celiuliozės milteliai (E460 (ii)))
Modifikuotas maistinis krakmolas
Kukurūzų krakmolas
Kroskarmeliozės natrio druska (E468)
Sacharozė
Bevandenis koloidinis silicio dioksidas (E551)
Hidratuotas koloidinis silicio dioksidas (E551)
Magnio stearatas (E572)
Natrio askorbatas (E301)
Vidutinės grandinės trigliceridai
DL‑alfa‑tokoferolis (E307)

Plėvelė
Opadry II geltonasis 85F 32659, kurį sudaro:
· polivinilo alkoholis (E1203);
· titano dioksidas (E171);
· makrogolis;
· talkas (E553b);
· chinolino geltonojo aliuminio dažalas (E104);
· geltonasis geležies oksidas (E172).

6.2	Nesuderinamumas

Duomenys nebūtini.

6.3	Tinkamumo laikas

800 TV, 1 000 TV, 7 000 TV, 30 000 TV lizdinėse plokštelėse: 2 metai.
800 TV tablečių talpyklėje: 9 mėnesiai.


6.4	Specialios laikymo sąlygos

Lizdinės plokštelės
Laikyti žemesnėje kaip 25 C temperatūroje.
Laikyti gamintojo pakuotėje, kad vaistinis preparatas būtų apsaugotas nuo šviesos.

Tablečių talpyklės
Laikyti gamintojo pakuotėje, kad vaistinis preparatas būtų apsaugotas nuo šviesos.

6.5	Talpyklės pobūdis ir jos turinys

Solfelix 800 TV plėvele dengtos tabletės
Dėžutė, kurioje yra 30, 60 arba 90 plėvele dengtų tablečių nepermatomose PVC/PVdC‑aliuminio lizdinėse plokštelėse.
Dėžutė, kurioje yra 250 plėvele dengtų tablečių plastikinėje DTPE talpyklėje su MTPE dangteliu.

Solfelix 1 000 TV plėvele dengtos tabletės
Dėžutė, kurioje yra 30, 60 arba 90 plėvele dengtų tablečių nepermatomose PVC/PVdC‑aliuminio lizdinėse plokštelėse.

Solfelix 7 000 TV plėvele dengtos tabletės
Dėžutė, kurioje yra 4, 8, 12 arba 32 plėvele dengtų tablečių nepermatomose PVC/PVdC‑aliuminio lizdinėse plokštelėse.

Solfelix 30 000 TV plėvele dengtos tabletės
Dėžutė, kurioje yra 1, 2, 3, 4, 6, 8 arba 12 plėvele dengtų tablečių nepermatomose PVC/PVdC‑aliuminio lizdinėse plokštelėse.

Gali būti tiekiamos ne visų dydžių pakuotės.

[bookmark: OLE_LINK1]6.6	Specialūs reikalavimai atliekoms tvarkyti ir vaistiniam preparatui ruošti

Specialių reikalavimų atliekoms tvarkyti nėra.


7.	REGISTRUOTOJAS

[bookmark: _Hlk494963259]UAB Aconitum
Inovacijų g. 4, Biruliškių k., LEZ, Kauno r.
LT‑54469
Lietuva
Tel. +370 37 328008
El. paštas: info@aconitum.lt


8.	REGISTRACIJOS PAŽYMĖJIMO NUMERIS (‑IAI)

	800 TV plėvele dengtos tabletės
Lizdinė plokštelė
LT/1/14/3667/001 – N30
LT/1/14/3667/002 – N60
LT/1/14/3667/003 – N90
Tablečių talpyklė
LT/1/14/3667/017 – N250

7 000 TV plėvele dengtos tabletės
LT/1/14/3667/007 – N4
LT/1/14/3667/008 – N8
LT/1/14/3667/009 – N12
LT/1/14/3667/018 – N32
	1 000 TV plėvele dengtos tabletės
LT/1/14/3667/004 – N30
LT/1/14/3667/005 – N60
LT/1/14/3667/006 – N90

30 000 TV plėvele dengtos tabletės
LT/1/14/3667/010 – N1
LT/1/14/3667/011 – N2
LT/1/14/3667/012 – N3
LT/1/14/3667/013 – N4
LT/1/14/3667/014 – N6
LT/1/14/3667/015 – N8
LT/1/14/3667/016 – N12




9.	REGISTRAVIMO / PERREGISTRAVIMO DATA

Registravimo data 2014 m. gruodžio 23 d.
Paskutinio perregistravimo data 2019 m. lapkričio 22 d.


10.	TEKSTO PERŽIŪROS DATA

2021 m. spalio 27 d.



Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt.

























II PRIEDAS

REGISTRACIJOS SĄLYGOS

A.	GAMINTOJAS (‑AI), ATSAKINGAS (‑I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI

A.	GAMINTOJAS (‑AI), ATSAKINGAS (‑I) UŽ SERIJŲ IŠLEIDIMĄ

Gamintojo (‑ų), atsakingo (‑ų) už serijų išleidimą, pavadinimas (‑ai) ir adresas (‑ai)

Pharma Patent Ltd.
Váci út 36-38. 4. em.
1132 Budapest Vengrija


B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.

























III PRIEDAS

ŽENKLINIMAS IR PAKUOTĖS LAPELIS

























A. ŽENKLINIMAS


INFORMACIJA ANT IŠORINĖS PAKUOTĖS

KARTONO DĖŽUTĖ (lizdinėms plokštelėms)


1.	VAISTINIO PREPARATO PAVADINIMAS

Solfelix 800 TV plėvele dengtos tabletės
Kolekalciferolis


2.	VEIKLIOJI (‑IOS) MEDŽIAGA (‑OS) IR JOS (‑Ų) KIEKIS (‑IAI)

Kiekvienoje tabletėje yra 800 TV kolekalciferolio (vitamino D3).


3.	PAGALBINIŲ MEDŽIAGŲ SĄRAŠAS

Sudėtyje yra laktozės ir sacharozės. Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

30 plėvele dengtų tablečių
60 plėvele dengtų tablečių
90 plėvele dengtų tablečių


5.	VARTOJIMO METODAS IR BŪDAS (‑AI)

Vartoti per burną.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (‑I) SPECIALUS (‑ŪS) ĮSPĖJIMAS (‑AI) (JEI REIKIA)


8.	TINKAMUMO LAIKAS

EXP {mm/MMMM}


9.	SPECIALIOS LAIKYMO SĄLYGOS

Laikyti žemesnėje kaip 25 C temperatūroje.
Laikyti gamintojo pakuotėje, kad vaistas būtų apsaugotas nuo šviesos.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

UAB Aconitum
Inovacijų g. 4, Biruliškių k., LEZ, Kauno r.
LT‑54469
Lietuva
Tel. +370 37 328008
El. paštas: info@aconitum.lt


12.	REGISTRACIJOS PAŽYMĖJIMO NUMERIS (‑IAI)

LT/1/14/3667/001 – N30
LT/1/14/3667/002 – N60
LT/1/14/3667/003 – N90


13.	SERIJOS NUMERIS

Lot


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU

Solfelix 800 TV


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:


INFORMACIJA ANT IŠORINĖS PAKUOTĖS

KARTONO DĖŽUTĖ (DTPE tablečių talpyklei)


1.	VAISTINIO PREPARATO PAVADINIMAS

Solfelix 800 TV plėvele dengtos tabletės
Kolekalciferolis


2.	VEIKLIOJI (‑IOS) MEDŽIAGA (‑OS) IR JOS (‑Ų) KIEKIS (‑IAI)

Kiekvienoje tabletėje yra 800 TV kolekalciferolio (vitamino D3).


3.	PAGALBINIŲ MEDŽIAGŲ SĄRAŠAS

Sudėtyje yra laktozės ir sacharozės. Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

250 plėvele dengtų tablečių


5.	VARTOJIMO METODAS IR BŪDAS (‑AI)

Vartoti per burną.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (‑I) SPECIALUS (‑ŪS) ĮSPĖJIMAS (‑AI) (JEI REIKIA)


8.	TINKAMUMO LAIKAS

EXP{mm/MMMM}


9.	SPECIALIOS LAIKYMO SĄLYGOS

Laikyti gamintojo pakuotėje, kad vaistas būtų apsaugotas nuo šviesos.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

UAB Aconitum
Inovacijų g. 4, Biruliškių k., LEZ, Kauno r.
LT‑54469
Lietuva
Tel. +370 37 328008
El. paštas: info@aconitum.lt


12.	REGISTRACIJOS PAŽYMĖJIMO NUMERIS (‑IAI)

LT/1/14/3667/017


13.	SERIJOS NUMERIS

Lot


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU

Solfelix 800 TV


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:


MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖ PLOKŠTELĖ


1.	VAISTINIO PREPARATO PAVADINIMAS

Solfelix 800 TV plėvele dengtos tabletės
Kolekalciferolis


2.	REGISTRUOTOJO PAVADINIMAS

UAB Aconitum (logotipas)


3.	TINKAMUMO LAIKAS

EXP{mm MMMM}


4.	SERIJOS NUMERIS

Lot


5.	KITA



INFORMACIJA ANT VIDINĖS PAKUOTĖS

ETIKETĖ (DTPE tablečių talpyklei)


1.	VAISTINIO PREPARATO PAVADINIMAS

Solfelix 800 TV plėvele dengtos tabletės
Kolekalciferolis


2.	VEIKLIOJI (‑IOS) MEDŽIAGA (‑OS) IR JOS (‑Ų) KIEKIS (‑IAI)

Kiekvienoje tabletėje yra 800 TV kolekalciferolio (vitamino D3).


3.	PAGALBINIŲ MEDŽIAGŲ SĄRAŠAS

Sudėtyje yra laktozės ir sacharozės.


4.	FARMACINĖ FORMA IR KIEKIS PAKUOTĖJE

250 plėvele dengtų tablečių


5.	VARTOJIMO METODAS IR BŪDAS (‑AI)

Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (‑I) SPECIALUS (‑ŪS) ĮSPĖJIMAS (‑AI) (JEI REIKIA)


8.	TINKAMUMO LAIKAS

EXP{mm/MMMM}


9.	SPECIALIOS LAIKYMO SĄLYGOS

Laikyti gamintojo pakuotėje, kad vaistas būtų apsaugotas nuo šviesos.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

UAB Aconitum
Inovacijų g. 4, Biruliškių k., LEZ, Kauno r.
LT‑54469
Lietuva
Tel. +370 37 328008
El. paštas: info@aconitum.lt


12.	REGISTRACIJOS PAŽYMĖJIMO NUMERIS (‑IAI)

LT/1/14/3667/017


13.	SERIJOS NUMERIS

Lot


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU


17.	UNIKALUS IDENTIFIKATORIUS – 2D BRŪKŠNINIS KODAS

Duomenys nebūtini.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

Duomenys nebūtini.


INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

Solfelix 1 000 TV plėvele dengtos tabletės
Kolekaciferolis


2.	VEIKLIOJI (‑IOS) MEDŽIAGA (‑OS) IR JOS (‑Ų) KIEKIS (‑IAI)

Kiekvienoje tabletėje yra 1 000 TV kolekalciferolio (vitamino D3).


3.	PAGALBINIŲ MEDŽIAGŲ SĄRAŠAS

Sudėtyje yra laktozės ir sacharozės. Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

30 plėvele dengtų tablečių
60 plėvele dengtų tablečių
90 plėvele dengtų tablečių


5.	VARTOJIMO METODAS IR BŪDAS (‑AI)

Vartoti per burną.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (‑I) SPECIALUS (‑ŪS) ĮSPĖJIMAS (‑AI) (JEI REIKIA)


8.	TINKAMUMO LAIKAS

EXP {mm/MMMM}


9.	SPECIALIOS LAIKYMO SĄLYGOS

Laikyti žemesnėje kaip 25 C temperatūroje.
Laikyti gamintojo pakuotėje, kad vaistas būtų apsaugotas nuo šviesos.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

UAB Aconitum
Inovacijų g. 4, Biruliškių k., LEZ, Kauno r.
LT‑54469
Lietuva
Tel. +370 37 328008
El. paštas: info@aconitum.lt


12.	REGISTRACIJOS PAŽYMĖJIMO NUMERIS (‑IAI)

LT/1/14/3667/004 – N30
LT/1/14/3667/005 – N60
LT/1/14/3667/006 – N90

13.	SERIJOS NUMERIS

Lot


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU

Solfelix 1 000 TV


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:


MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖ PLOKŠTELĖ


1.	VAISTINIO PREPARATO PAVADINIMAS

Solfelix 1 000 TV plėvele dengtos tabletės
Kolekalciferolis


2.	REGISTRUOTOJO PAVADINIMAS

UAB Aconitum (logotipas)


3.	TINKAMUMO LAIKAS

EXP{mm MMMM}


4.	SERIJOS NUMERIS

Lot


5.	KITA




INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

Solfelix 7 000 TV plėvele dengtos tabletės
Kolekalciferolis


2.	VEIKLIOJI (‑IOS) MEDŽIAGA (‑OS) IR JOS (‑Ų) KIEKIS (‑IAI)

Kiekvienoje tabletėje yra 7 000 TV kolekalciferolio (vitamino D3).


3.	PAGALBINIŲ MEDŽIAGŲ SĄRAŠAS

Sudėtyje yra laktozės ir sacharozės. Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

4 plėvele dengtos tabletės
8 plėvele dengtos tabletės
12 plėvele dengtų tablečių
32 plėvele dengtos tabletės


5.	VARTOJIMO METODAS IR BŪDAS (‑AI)

Vartoti per burną.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (‑I) SPECIALUS (‑ŪS) ĮSPĖJIMAS (‑AI) (JEI REIKIA)


8.	TINKAMUMO LAIKAS

EXP {mm/MMMM}


9.	SPECIALIOS LAIKYMO SĄLYGOS

Laikyti žemesnėje kaip 25 C temperatūroje.
Laikyti gamintojo pakuotėje, kad vaistas būtų apsaugotas nuo šviesos.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

UAB Aconitum
Inovacijų g. 4, Biruliškių k., LEZ, Kauno r.
LT‑54469
Lietuva
Tel. +370 37 328008
El. paštas: info@aconitum.lt


12.	REGISTRACIJOS PAŽYMĖJIMO NUMERIS (‑IAI)

LT/1/14/3667/007 – N4
LT/1/14/3667/008 – N8
LT/1/14/3667/009 – N12
LT/1/14/3667/018 – N32


13.	SERIJOS NUMERIS

Lot


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU

Solfelix 7 000 TV


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:


MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖ PLOKŠTELĖ


1.	VAISTINIO PREPARATO PAVADINIMAS

Solfelix 7 000 TV plėvele dengtos tabletės
Kolekalciferolis


2.	REGISTRUOTOJO PAVADINIMAS

UAB Aconitum (logotipas)


3.	TINKAMUMO LAIKAS

EXP{mm MMMM}


4.	SERIJOS NUMERIS

Lot


5.	KITA




INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

Solfelix 30 000 TV plėvele dengtos tabletės
Kolekalciferolis


2.	VEIKLIOJI (‑IOS) MEDŽIAGA (‑OS) IR JOS (‑Ų) KIEKIS (‑IAI)

Kiekvienoje tabletėje yra 30 000 TV kolekalciferolio (vitamino D3).


3.	PAGALBINIŲ MEDŽIAGŲ SĄRAŠAS

Sudėtyje yra laktozės ir sacharozės. Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

1 plėvele dengta tabletė
2 plėvele dengtos tabletės
3 plėvele dengtos tabletės
4 plėvele dengtos tabletės
6 plėvele dengtos tabletės
8 plėvele dengtos tabletės
12 plėvele dengtų tablečių


5.	VARTOJIMO METODAS IR BŪDAS (‑AI)

Vartoti per burną.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (‑I) SPECIALUS (‑ŪS) ĮSPĖJIMAS (‑AI) (JEI REIKIA)


8.	TINKAMUMO LAIKAS

EXP {mm/MMMM}


9.	SPECIALIOS LAIKYMO SĄLYGOS

Laikyti žemesnėje kaip 25 C temperatūroje.
Laikyti gamintojo pakuotėje, kad vaistas būtų apsaugotas nuo šviesos.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

UAB Aconitum
Inovacijų g. 4, Biruliškių k., LEZ, Kauno r.
LT‑54469
Lietuva
Tel. +370 37 328008
El. paštas: info@aconitum.lt


12.	REGISTRACIJOS PAŽYMĖJIMO NUMERIS (‑IAI)

LT/1/14/3667/010 – N1
LT/1/14/3667/011 – N2
LT/1/14/3667/012 – N3
LT/1/14/3667/013 – N4
LT/1/14/3667/014 – N6
LT/1/14/3667/015 – N8
LT/1/14/3667/016 – N12


13.	SERIJOS NUMERIS

Lot


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU

Solfelix 30 000 TV


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:

MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖ PLOKŠTELĖ


1.	VAISTINIO PREPARATO PAVADINIMAS

Solfelix 30 000 TV plėvele dengtos tabletės
Kolekalciferolis


2.	REGISTRUOTOJO PAVADINIMAS

UAB Aconitum (logotipas)


3.	TINKAMUMO LAIKAS

EXP{mm MMMM}


4.	SERIJOS NUMERIS

Lot


5.	KITA



























B. PAKUOTĖS LAPELIS

Pakuotės lapelis: informacija vartotojui

Solfelix 800 TV plėvele dengtos tabletės
Solfelix 1 000 TV plėvele dengtos tabletės
Solfelix 7 000 TV plėvele dengtos tabletės
Solfelix 30 000 TV plėvele dengtos tabletės
Kolekalciferolis (vitaminas D3)

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra Solfelix ir kam jis vartojamas
2.	Kas žinotina prieš vartojant Solfelix
3.	Kaip vartoti Solfelix
4.	Galimas šalutinis poveikis
5.	Kaip laikyti Solfelix
6.	Pakuotės turinys ir kita informacija


1.	Kas yra Solfelix ir kam jis vartojamas

Veiklioji Solfelix medžiaga yra vitaminas D3.

Vitaminas D padeda organizmui absorbuoti kalcį, skatina kaulų formavimąsi ir mažina parathormono (PTH) kiekį.

Šio vaisto rekomenduojama vartoti toliau išvardytais atvejais.
· Jei yra tam tikra kaulų būklė, pvz., kaulų išakijimas (osteoporozė). Tokiu atveju šio vaisto vartojama kartu su kitais vaistais.
· Vitamino D stokos profilaktika ir gydymas. Vitamino D stoka gali pasireikšti, jei Jūsų mityba ar gyvenimo būdas yra tokie, kad į organizmą nepatenka pakankamas vitamino D kiekis, arba jei Jūsų organizmui reikia daugiau vitamino D (pvz., jeigu esate nėščia).

Solfelix skirtas vartoti suaugusiesiems, senyviems pacientams ir paaugliams.


2.	Kas žinotina prieš vartojant Solfelix

Solfelix vartoti negalima:
· jeigu yra alergija vitaminui D arba bet kuriai pagalbinei šio vaisto medžiagai (jos išvardytos 6 skyriuje);
· jeigu kalcio kiekis kraujyje arba šlapime yra didelis;
· jeigu inkstuose yra akmenų ar kalcio sankaupų;
· jeigu yra sunkus inkstų funkcijos sutrikimas;
· jeigu jau vartojate papildomas vitamino D dozes (pvz., multivitaminų ar maisto papildų, kurių sudėtyje yra vitamino D).

Įspėjimai ir atsargumo priemonės
Jei bet kuri toliau paminėta būklė Jums tinka, apie tai pasakykite savo gydytojui.
· Yra stiprus polinkis atsirasti inkstų akmenims.
· Yra vėžys arba bet kokia kitokia būklė, galinti pažeisti kaulus.
· Yra nenormali parathormono apykaita (pseudohipoparatiroidizmas).

Jei yra bet kuri toliau išvardyta būklė, Jūsų gydytojas stebės kalcio ir fosfatų kiekį kraujyje arba kalcio kiekį šlapime.
· Šiuo vaistu esate gydomas ilgai.
· Yra inkstų sutrikimų.
· Sergate sarkoidoze, t. y. imuninės sistemos liga, galinčia pažeisti kepenis, plaučius, odą ir limfmazgius.

Kiti vaistai ir Solfelix
Jeigu vartojate ar neseniai vartojote kitų vaistų, įskaitant įsigytus be recepto, arba dėl to nesate tikri, apie tai pasakykite gydytojui.

Ypač svarbu pasakyti gydytojui, jei vartojate bet kurį iš toliau išvardytų vaistų.
· Diuretikų (šlapimo išsiskyrimą skatinančių tablečių): tokiu atveju reikės reguliariai tirti kalcio kiekį Jūsų kraujyje.
· Kortikosteroidų (steroidų, pvz., prednizolono, deksametazono): gali reikėti didinti Jūsų vitamino D dozę.
· Kolestiramino (cholesterolio kiekį mažinančio vaisto) ir laisvinamųjų vaistų (pvz., parafino aliejaus): jie mažina vitamino D absorbciją.
· Vaistų nuo širdies ligų (širdį veikiančių glikozidų): Jūsų būklę turės stebėti gydytojas, be to, gali reikėti stebėti Jūsų elektrokardiogramą (EKG) ir kalcio kiekį kraujyje.
· Vaistų nuo traukulių (epilepsijai gydyti), migdomųjų vaistų (pvz., hidantoino, barbitūratų) ar primidono: jie gali mažinti vitamino D poveikį.
· Kalcitonino, etidronato, galio nitrato, pamidronato ar plikamicino: jie mažina kalcio kiekį kraujyje.
· Vaistų, kurių sudėtyje yra kalcio (didelėmis dozėmis): padidėja didelio kalcio kiekio kraujyje pasireiškimo rizika.
· Vaistų, kurių sudėtyje yra magnio (pvz., antacidinių vaistų): jų neturi būti vartojama gydymo vitaminu D metu, kadangi kyla didelio magnio kiekio pasireiškimo kraujyje rizika.
· Vaistų, kurių sudėtyje yra fosforo (didelėmis dozėmis): padidėja didelio fosfatų kiekio kraujyje pasireiškimo rizika.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju.
Jei Jūs maitinate krūtimi, gydytojas stebės kalcio ar fosfatų kiekį kraujyje arba kalcio kiekį šlapime.

Vairavimas ir mechanizmų valdymas
Duomenų apie poveikį gebėjimui vairuoti ir valdyti mechanizmus nėra.

Solfelix sudėtyje yra laktozės ir sacharozės
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį, prieš pradėdami vartoti šį vaistą.


3.	Kaip vartoti Solfelix

Visada vartokite šį vaistą tiksliai, kaip nurodė gydytojas. Jeigu abejojate, kreipkitės į gydytoją arba vaistininką.

Tabletes galima vartoti valgant arba nevalgant.

Dozavimas
Solfelix dozavimas priklauso nuo vitamino D koncentracijos Jūsų kraujyje ir nuo organizmo reakcijos į gydymą.

Vitamino D trūkumo profilaktinis palaikomasis dozavimas
· Suaugusiesiems ir senyviems pacientams: 800‑1 600 TV per parą arba atitinkama dozė per savaitę ar mėnesį.
· Sergantiems osteoporoze suaugusiesiems ir senyviems pacientams: didžiausia paros dozė – 2 000 TV arba atitinkama dozė per savaitę ar mėnesį.

Suaugusiųjų ir senyvų pacientų sunkaus vitamino D nepakankamumo gydymas įsotinamąja doze
· 800‑4 000 TV per parą arba atitinkama dozė per savaitę ar mėnesį.

Pacientams, kurių kepenų funkcija sutrikusi
Gydytojas nurodys reguliariai atlikti kraujo ir (arba) šlapimo tyrimus.

Vartojimas vaikams
Solfelix negalima vartoti jaunesniems kaip 12 metų vaikams.

Paaugliams (12‑18 metų)
· Atsižvelgiant į ligos sunkumą ir paciento organizmo reakciją į gydymą, skiriama 800 TV vitamino D paros dozė. Būtina vartoti tik prižiūrint gydytojui.

Ką daryti pavartojus per didelę Solfelix dozę?
Gali pasireikšti tokių simptomų: apetito stoka, troškulys, pykinimas, vėmimas, vidurių užkietėjimas, pilvo skausmas, raumenų silpnumas, nuovargis, sumišimas (minčių susipainiojimas), dažnesnis nei įprasta šlapinimasis, kaulų skausmas, inkstų sutrikimai ir (sunkiais atvejais) neritmiškas širdies plakimas, koma ir net mirtis.

Jei pavartojote per daug tablečių, nedelsdami kreipkitės į gydytoją arba artimiausios ligoninės skubios pagalbos skyrių. Turėkite pakuotę ir visas likusias tabletes.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nutraukite Solfelix vartojimą ir nedelsdami kreipkitės pagalbos į medikus, jei pasireikš sunkių alerginių reakcijų simptomų, pvz.:
· veido, lūpų, liežuvio ar gerklės pabrinkimas;
· rijimo pasunkėjimas;
· dilgėlinė ir kvėpavimo pasunkėjimas.

Nedažnas (gali pasireikšti rečiau kaip 1 iš 100 žmonių)
· Per didelis kalcio kiekis kraujyje (hiperkalcemija) – galimi simptomai yra pykinimas, vėmimas, apetito stoka, vidurių užkietėjimas, pilvo skausmas, kaulų skausmas, labai stiprus troškulys, poreikis dažniau nei įprasta šlapintis, raumenų silpnumas, mieguistumas arba sumišimas (minčių susipainiojimas).
· Per didelis kalcio kiekis šlapime (hiperkalciurija).

Retas (gali pasireikšti rečiau kaip 1 iš 1 000 žmonių)
· Niežėjimas, išbėrimas ir dilgėlinė.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT‑09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Solfelix

Šį vaistą laikykite vaikams nepastebimoje ir nepasiekiamoje vietoje.

Lizdinės plokštelės
Laikyti žemesnėje kaip 25 C temperatūroje.
Laikyti gamintojo pakuotėje, kad vaistas būtų apsaugotas nuo šviesos.

Tablečių talpyklė
Laikyti gamintojo pakuotėje, kad vaistas būtų apsaugotas nuo šviesos.

Ant dėžutės ir lizdinės plokštelės ar tablečių talpyklės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Solfelix sudėtis
Veiklioji medžiaga yra kolekalciferolis (vitaminas D3).

Solfelix 800 TV plėvele dengtos tabletės
Kiekvienoje plėvele dengtoje tabletėje yra 8 mg kolekalciferolio koncentrato (miltelių) (atitinka 20 mikrogramų kolekalciferolio (800 TV vitamino D3)).

Solfelix 1 000 TV plėvele dengtos tabletės
Kiekvienoje plėvele dengtoje tabletėje yra 10 mg kolekalciferolio koncentrato (miltelių) (atitinka 25 mikrogramus kolekalciferolio (1 000 TV vitamino D3)).

Solfelix 7 000 TV plėvele dengtos tabletės
Kiekvienoje plėvele dengtoje tabletėje yra 70 mg kolekalciferolio koncentrato (miltelių) (atitinka 175 mikrogramus kolekalciferolio (7 000 TV vitamino D3)).

Solfelix 30 000 TV plėvele dengtos tabletės
Kiekvienoje plėvele dengtoje tabletėje yra 300 mg kolekalciferolio koncentrato (miltelių) (atitinka 750 mikrogramų kolekalciferolio (30 000 TV vitamino D3)).

Pagalbinės medžiagos
· Tabletės šerdis: celaktozė 80 (laktozė monohidratas ir celiuliozės milteliai (E460 (ii)), modifikuotas maistinis krakmolas, kukurūzų krakmolas, kroskarmeliozės natrio druska (E468), sacharozė, bevandenis koloidinis silicio dioksidas (E551), hidratuotas koloidinis silicio dioksidas (E551), magnio stearatas (E572), natrio askorbatas (E301), vidutinės grandinės trigliceridai, DL‑alfa‑tokoferolis (E307).
· Plėvelė: Opadry II geltonasis 85F 32659, kurį sudaro polivinilo alkoholis (E1203), titano dioksidas (E171), makrogolis, talkas (E553b), chinolino geltonojo aliuminio dažalas (E104), geltonasis geležies oksidas (E172).

Solfelix išvaizda ir kiekis pakuotėje
Sofelix 800 TV plėvele dengtos tabletės
Geltonos spalvos, apvalios, 6,1 mm skersmens plėvele dengtos tabletės, kurių paviršius abipus yra išgaubtas ir lygus.
Pakuotės dydžiai: dėžutėje yra 30, 60 arba 90 plėvele dengtų tablečių nepermatomose PVC/PVdC‑aliuminio lizdinėse plokštelėse.
Dėžutėje yra 250 plėvele dengtų tablečių plastikinėje DTPE talpyklėje su MTPE dangteliu.

Solfelix 1 000 TV plėvele dengtos tabletės
Geltonos spalvos, apvalios, 7,2 mm skersmens plėvele dengtos tabletės, kurių paviršius abipus yra išgaubtas ir lygus, vienoje pusėje įspausta „D“.
Pakuotės dydžiai: dėžutėje yra 30, 60 arba 90 plėvele dengtų tablečių nepermatomose PVC/PVdC‑aliuminio lizdinėse plokštelėse.

Solfelix 7 000 TV plėvele dengtos tabletės
Geltonos spalvos, apvalios, 7,2 mm skersmens plėvele dengtos tabletės, kurių paviršius abipus yra išgaubtas ir lygus, vienoje pusėje įspausta „W“.
Pakuotės dydžiai: dėžutėje yra 4, 8, 12 arba 32 plėvele dengtų tablečių nepermatomose PVC/PVdC‑aliuminio lizdinėse plokštelėse.

Solfelix 30 000 TV plėvele dengtos tabletės
Geltonos spalvos, apvalios, 13,2 mm skersmens plėvele dengtos tabletės, kurių paviršius abipus yra išgaubtas ir lygus.
Pakuotės dydžiai: dėžutėje yra 1, 2, 3, 4, 6, 8 arba 12 plėvele dengtų tablečių nepermatomose PVC/PVdC‑aliuminio lizdinėse plokštelėse.

Gali būti tiekiamos ne visų dydžių pakuotės.

Registruotojas ir gamintojas

Registruotojas
UAB Aconitum
Inovacijų g. 4, Biruliškių k., LEZ, Kauno r.
LT‑54469
Lietuva
Tel. +370 37 328008
El. paštas: info@aconitum.lt

Gamintojas
Pharma Patent Ltd.
Váci út 36-38. 4. em.
1132 Budapest 
Vengrija

Šis vaistas EEE valstybėse narėse registruotas tokiais pavadinimais:
Airija	Colecalciferol 800 IU Film‑coated Tablets
	Colecalciferol 1000 IU Film‑coated Tablets
	Colecalciferol 7000 IU Film‑coated Tablets
	Colecalciferol 30000 IU Film‑coated Tablets
Čekija	Vitamin D3 Axonia 1000 IU potahované tablety
	Vitamin D3 Axonia 7000 IU potahované tablety
	Vitamin D3 Axonia 30000 IU potahované tablety
Jungtinė Karalystė	Colecalciferol 800 IU Film‑coated Tablets
	Colecalciferol 1000 IU Film‑coated Tablets
	Colecalciferol 7000 IU Film‑coated Tablets
	Colecalciferol 30000 IU Film‑coated Tablets
Lenkija	Solderol 800 j.m. tabletki powlekane
	Solderol 1000 j.m. tabletki powlekane
	Solderol 7000 j.m. tabletki powlekane
	Solderol 30000 j.m. tabletki powlekane
Nyderlandai	Cholespark 800 IE filmomhulde tabletten
Cholespark 1000 IE filmomhulde tabletten
	Cholespark 7000 IE filmomhulde tabletten
Cholespark 30000 IE filmomhulde tabletten
Slovakija	Vitamin D3 Axonia 1000 IU filmom obalené tablety
	Vitamin D3 Axonia 7000 IU filmom obalené tablety
	Vitamin D3 Axonia 30000 IU filmom obalené tablety

Šis pakuotės lapelis paskutinį kartą peržiūrėtas 2023-11-27. 

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

